6. 4. 90 Επίσημη Εφημερίδα των Ευρωπαϊκών Κοινοτήτων Αριθ. C 88/7 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου για τις εναέριες εμπορευματικές μεταφορές 
COM(90) 63 τελικό 
(Υποβλήθηκε από τψ Επιτροπή στις 19 Μαρτίου 1990) 
(90/C 88/08) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 84 παράγραφος 2, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι είναι σημαντικό να εκδοθούν τα μέτρα για την προοδευ­
τική εγκαθίδρυση της εσωτερικής αγοράς κατά τη διάρκεια 
χρονικής περιόδου η οποία λήγει στις 31 Δεκεμβρίου 1992 
όπως προβλέπει το άρθρο 8α της συνθήκης- ότι η εσωτε­
ρική αγορά περιλαμβάνει ένα χώρο χωρίς εσωτερικά σύνορα 
μέσα στον οποίο εξασφαλίζεται η ελεύθερη κυκλοφορία των 
εμπορευμάτων, των προσώπων, των υπηρεσιών και των 
κεφαλαίων 
ότι η απόφαση 87/602/ΕΟΚ του Συμβουλίου (') απετέλεσε 
μόνο ένα πρώτο βήμα προς την ελευθέρωση των εναέριων 
υπηρεσιών για τη μεταφορά εμπορευμάτων σε συνδυασμό 
με επιβάτες-
ότι η οδηγία 87/601/ΕΟΚ του Συμβουλίου (2) περιορίζεται 
στον καθορισμό των ναύλων για τη μεταφορά επιβατών και 
αποσκευών σε τακτικές εναέριες γραμμές-
ότι ο παρών κανονισμός ισχύει με την επιφύλαξη της εφαρ­
μογής των άρθρων 85 και 86 της συνθήκης-
ότι ο τομέας των εναέριων εμπορευματικών μεταφορών εξα­
κολουθεί να αντιμετωπίζει εθνικούς φραγμούς που εμποδί­
ζουν την ελεύθερη κυκλοφορία εμπορευμάτων ότι η αυξη­
μένη πρόσβαση στην αγορά θα τονώσει την ανάπτυξη των 
κοινοτικών εναέριων μεταφορών και θα οδηγήσει στην 
παροχή βελτιωμένων υπηρεσιών στους χρήστες" 
(') ΕΕ αριθ. L 374 της 31. 12. 1987, σ. 19. 
(2) ΕΕ αριθ. L 374 της 31. 12. 1987, σ. 12. ότι είναι σημαντικό να ενθαρρυνθεί η ανάπτυξη των υπηρε­
σιών εξπρές αποστολής δεμάτων, των υπηρεσιών από πόρτα 
σε πόρτα, των υπηρεσιών έγκαιρης παράδοσης κ.λπ., στο 
εσωτερικό της Κοινότητας, έτσι ώστε οι κοινοτικοί μεταφο­
ρείς να μπορούν να συμμετέχουν πλήρως στις εξελίξεις που 
παρατηρούννται σε διεθνές επίπεδο-
ότι μερικά κράτη μέλη εξαρτώνται σε μεγάλο βαθμό από τις 
αερομεταφορές για τις συνδέσεις τους με το υπόλοιπο της 
Κοινότητας- ότι οι εμπορευματικές μεταφορές αποτελούν 
ένα πρωταρχικό στοιχείο του εμπορίου-
ότι, ως συνέπεια, είναι αναγκαίο να αρθούν οι φραγμοί που 
ισχύουν για την πρόσβαση στην αγορά όλων των εναέριων 
εμπορευματικών μεταφορών-
ότι θα πρέπει να θεσπιστούν κοινοί κανόνες σχετικά με τη 
χορήγηση αδειών λειτουργίας και ότι θα πρέπει να εφαρμο­
στούν, αφού εγκριθούν από το Συμβούλιο, το αργότερο 
μέχρι την 1η Ιουλίου 1992" 
ότι τα κράτη μέλη εφαρμόζουν την εθνική τους νομοθεσία 
σχετικά με το θέμα των αδειών μέχρις ότου τεθούν σε εφαρ­
μογή οι προαναφερθέντες κοινοί κανόνες, υπό την προϋπό­
θεση ότι η εν λόγω νομοθεσία δεν εισάγει διακρίσεις, π.χ. 
λόγω ιθαγένειας, μεταξύ των αερομεταφορέων εμπορευ­
μάτων που είναι εγκατεστημένοι στην Κοινότητα-
ότι τα κράτη μέλη δεν πρέπει να αντιτίθενται στην παροχή 
υπηρεσιών πέμπτης ελευθερίας από κοινοτικούς αερομετα­
φορείς φορτίου, μεταξύ της Κοινότητας και μιας τρίτης 
χώρας, εφόσον τα δικαιώματα αυτά απορρέουν από τους 
ισχύοντες κανόνες και κανονισμούς" 
ότι, αφού ληφθούν υπόψη η υποδομή των αερολιμένων και 
τα αεροναυτιλιακά βοηθήματα, είναι αναγκαίο να περιλη­
φθούν ορισμένοι περιορισμοί σχετικά με την άσκηση των 
μεταφορικών δικαιωμάτων-
ότι είναι σκόπιμο να συμπληρωθούν οι υπάρχουσες ρυθμί­
σεις με μια διαδικασία για τον καθορισμό των ναύλων 
εμπορευματικών μεταφορών, όχι μόνο για τις εναέριες μετα­
φορές φορτίου και ταχυδρομείου αλλά και για τις μετα­
φορές φορτίου σε συνδυασμό με επιβάτες" 
ότι η δημοσίευση όλων των εφαρμοζόμενων ναύλων μετα­
φοράς φορτίου δημιουργεί μεγαλύτερη διαφάνεια στην 
αγορά· 
Αριθ. C 88/8 Επίσημη Εφημερίδα των Ευρωπαϊκών Κοινοτήτων 6. 4.90 
ότι οι αερομεταφορείς χρειάζονται ευελιξία κατά τον καθο­
ρισμό των ναύλων φορτίου, η οποία θα υπαγορεύεται από 
τις προσωπικές τους εμπορικές εκτιμήσεις και θα αποβλέπει 
στην επικράτηση καλύτερων όρων ανταγωνισμού και ότι 
είναι, ωστόσο, αναγκαίο να εξασφαλιστεί ότι οι ναύλοι 
φορτίου έχουν αρκετό περιθώριο ώστε να εγγυώνται ικανο­
ποιητικού επιπέδου τεχνικές προδιαγραφές και προδια­
γραφές ασφάλειας, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Πεδίο εφαρμογής και ορισμοί 
Αρθρο Ι 
Ο παρών κανονισμός αφορά: 
α) την πρόσβαση στην αγορά για τους κοινοτικούς αερομε­
ταφορείς εμπορευμάτων' 
6) τα κριτήρια και τις διαδικασίες καθορισμού των αεροπο­
ρικών ναύλων για φορτία, με βάση τον εκάστοτε αερολι­
μένα. 
Άρ&ρο 2 
Για τους σκοπούς του παρόντος κανονισμού νοούνται ως: 
α) αερομεταφορέας εμπορευμάτων: μια επιχείρηση με 
έγκυρη άδεια παροχής εναέριων υπηρεσιών μεταφοράς 
φορτίου και ταχυδρομείου μόνο • 
6) κοινοτικός αερομεταφορέας εμπορευμάτων: 
ί) ένας αερομεταφορέας εμπορευμάτων που έχει και 
εξακολουθεί να έχει την κεντρική του διοίκηση και 
τον κύριο τόπο άσκησης των επιχειρηματικών δρα­
στηριοτήτων του στην Κοινότητα, η πλειοψηφία των 
μετοχών του ανήκει σε υπηκόους κρατών μελών 
ή/και σε κράτη μέλη και ο οποίος ελέγχεται πραγμα­
τικά από τέτοια πρόσωπα ή κράτη, 
ή 
ϋ) ένας αερομεταφορέας ο οποίος, αν και δεν πληρούσε 
τις προϋποθέσεις του σημείου i) την 1η Ιανουαρίου 
1990: 
1. είτε έχει την κεντρική του διοίκηση και τον κύριο 
τόπο άσκησης της επιχειρηματικής του δραστηριό­
τητας στην Κοινότητα και παρέχει τακτικές ή 
έκτακτες εναέριες εμπορευματικές μεταφορές στην 
Κοινότητα κατά τους 12 μήνες που προηγούνται 
της έγκρισης του παρόντος κανονισμού, 
2. ή παρέχει τακτικές ή έκτακτες εναέριες εμπορευμα­
τικές μεταφορές μεταξύ κρατών μελών βάσει των 
μεταφορικών δικαιωμάτων τρίτης και τέταρτης 
ελευθερίας κατά τους 12 μήνες που προηγούνται 
της έγκρισης του παρόντος κανονισμού' 
γ) ναύλοι φορτίου: τα ποσά που πρέπει να καταβάλλονται 
στο ισχύον εθνικό νόμισμα νια τη μεταφορά φορτίου και 
ταχυδρομείου και οι προϋποθέσεις υπό τις οποίες 
ισχύουν οι τιμές αυτές, περιλαμβανομένων και των 
αμοιβών και των όρων που παρέχονται στα πρακτορεία 
και σε άλλες βοηθητικές υπηρεσίες' δ) εναέριες εμπορευματικές μεταφορές: οι τακτικές ή έκτα­
κτες εναέριες μεταφορές φορτίου και ταχυδρομείου 
μόνο · 
ε) μεταφορικό δικαίωμα τρίτης ελευθερίας: το δικαίωμα 
ενός μεταφορέα που είναι εγκατεστημένος σε ένα κράτος 
μέλος να αποβιβάζει, στο έδαφος ενός άλλου κράτους, 
επιβάτες, φορτίο και ταχυδρομείο που έχουν επιβιβαστεί 
στο κράτος στο οποίο ο μεταφορέας είναι εγγεγραμ­
μένος' 
μεταφορικό δικαίωμα τέταρτης ελευθερίας: το δικαίωμα 
ενός αερομεταφορέα εγκατεστημένου σε ένα κράτος να 
επιβιβάζει, στο έδαφος ενός άλλου κράτους, επιβάτες, 
φορτίο και ταχυδρομείο, για να τα αποβιβάσει στο 
κράτος στο οποίο είναι εγγεγραμμένος-
μεταφορικό δικαίωμα πέμπτης ελευθερίας: το δικαίωμα 
ενός αερομεταφορέα να αναλαμβάνει την εμπορική αερο­
πορική μεταφορά επιβατών, φορτίου και ταχυδρομείου 
μεταξύ δύο κρατών άλλων από το κράτος στο οποίο 
είναι εγγεγραμμένος' 
ενδομεταφορές: το δικαίωμα ενός αερομεταφορέα να 
αναλαμβάνει εμπορικές αεροπορικές μεταφορές επι­
βατών, φορτίου και ταχυδρομείου μεταξύ δύο σημείων 
στο εσωτερικό ενός κράτους μέλους άλλου από το 
κράτος στο οποίο είναι εγγεγραμμένος-
ζ) σύστημα αερολιμένων: δύο ή περισσότεροι αερολιμένες 
οι οποίοι ως σύνολο εξυπηρετούν την ίδια πόλη-
η) ενδιαφερόμενα κράτη: τα κράτη μεταξύ των οποίων λει­
τουργεί μια αεροπορική γραμμή μεταφοράς φορτίου-
θ) κράτος εγγραφής: το κράτος μέλος στο οποίο είναι εγγε­
γραμμένος ο κοινοτικός αερομεταφορέας εμπορευμάτων. 
Άδειες λειτουργίας 
Αρθρο 3 
1. Το Συμβούλιο θεσπίζει βάσει πρότασης της Επιτροπής 
που θα υποβληθεί το αργότερο την 1η Ιουλίου 1991 και θα 
τεθεί σε εφαρμογή το αργότερο την 1η Ιουλίου 1992, κοι­
νούς κανόνες σχετικά με τη χορήγηση αδειών λειτουργίας 
ως αερομεταφορείς εμπορευμάτων σε επιχειρήσεις που είναι 
εγκατεστημένες στην Κοινότητα. 
2. Μέχρι να τεθούν σε ισχύ οι κοινοί αυτοί κανόνες, τα 
κράτη μέλη, χωρίς να εισάγουν διακρίσεις, χορηγούν τις 
άδειες αυτές και εξασφαλίζουν ότι οι αερομεταφορείς εμπο­
ρευμάτων που είναι εγκατεστημένοι στο έδαφος τους πλη­
ρούν τις απαιτούμενες τεχνικές, λειτουργικές και οικονο­
μικές προδιαγραφές. Τα κράτη μέλη δημοσιεύουν αυτές τις 
προδιαγραφές και τις κοινοποιούν στην Επιτροπή. 
Πρόσβαση στην αγορά 
Αρθρο 4 
1. Οι κοινοτικοί αερομεταφορείς, που έχουν άδεια βάσει 
του άρθρου 3, μπορούν να ασκούν μεταφορικά δικαιώματα 
τρίτης, τέταρτης και πέμπτης ελευθερίας μεταξύ αερολι-
6. 4. 90 Επίσημη Εφημερίδα των Ευρωπαϊκών Κοινοτήτων Αριθ. C 88/9 
μένων ή συστημάτων αερολιμένων σε ένα κράτος μέλος και 
αερολιμένων ή συστημάτων αερολιμένων σε ένα άλλο 
κράτος μέλος, εφόσον οι εν λόγω αερολιμένες ή τα συστή­
ματα αερολιμένων είναι ανοικτά για ενδοκοινοτικές εναέ­
ριες εμπορευματικές μεταφορές. 
2. Κατά την πραγματοποίηση ενδοκοινοτικών εναέριων 
εμπορευματικών μεταφορών, παρέχεται από τα ενδιαφερό­
μενα κράτη στους κοινοτικούς αερομεταφορείς εμπορευ­
μάτων η άδεια να ασκούν ενδομεταφορές μεταξύ σημείων 
αυτού του κράτους μέλους, εφόσον οι αερομεταφορείς αντα­
ποκρίνονται στους κοινούς κανόνες που ισχύουν βάσει του 
άρθρου 3. Μέχρι να τεθούν σε ισχύ οι κοινοί αυτοί κανόνες, 
οι κοινοτικοί αερομεταφορείς εμπορευμάτων πρέπει να πλη­
ρούν τις τεχνικές, λειτουργικές και οικονομικές προδια­
γραφές που αναφέρονται στο άρθρο 3 παράγραφος 2 και 
ισχύουν στο κράτος μέλος εντός του οποίου θα πραγματο­
ποιηθούν οι ενδομεταφορές. 
3. Κατά την πραγματοποίηση ενδοκοινοτικών εναέριων 
εμπορευματικών μεταφορών, τα ενδιαφερόμενα κράτη παρέ­
χουν στους ενδοκοινοτικούς αερομεταφορείς εμπορευμάτων 
την άδεια να ασκούν μεταφορικά δικαιώματα σε διαδρομές 
μεταξύ κρατών μελών χωρίς να διέρχονται από το κράτος 
εγγραφής τους. 
4. Τα κράτη μέλη δεν αντιτίθενται στην παροχή, από κοι­
νοτικούς αερομεταφορείς, υπηρεσιών πέμπτης ελευθερίας 
μεταξύ ενός αερολιμένα στο εσωτερικό της Κοινότητας και 
ενός αερολιμένα σε τρίτη χώρα υπό την προϋπόθεση ότι οι 
αρχές της ενδιαφερόμενης τρίτης χώρας συμφωνούν στην 
παροχή της εν λόγω υπηρεσίας. 
Ελαστικότητα λειτουργίας 
Άρ#ρο 5 
1. Οι κανοτικοί αερομεταφορείς φορτίου μπορούν να 
αλλάζουν αεροσκάφος σε οποιοδήποτε σημείο μιας δια­
δρομής και να προσγειώνουν ελεύθερα το αεροσκάφος. 
2. Με την επιφύλαξη των διατάξεων του άρθρου 7, δεν 
ισχύουν περιορισμοί όσον αφορά τη συχνότητα της παρεχό­
μενης υπηρεσίας, τον τύπο του αεροσκάφους ή/και το 
ποσό του φορτίου και του ταχυδρομείου που μπορεί να 
μεταφέρεται. 
Όροι για την άσκηση των μεταφορικών δικαιωμάτων 
Άρ&ρο 6 
Ο παρών κανονισμός δεν επηρεάζει το δικαίωμα των 
κρατών μελών να ρυθμίζουν, χωρίς να εισάγουν διακρίσεις, 
την κατανομή της κυκλοφορίας μεταξύ αερολιμένων στο 
πλαίσιο ενός συστήματος αερολιμένων. 
Αρ&ρο 7 
1. Η άσκηση των μεταφορικών δικαιωμάτων υπόκειται 
σε εθνικούς, περιφερειακούς ή τοπικούς κανόνες που αφο­
ρούν την προστασία του περιβάλλοντος, τους κοινωνικούς όρους, την κατανομή του διαθέσιμου χρόνου, την ασφάλεια 
και, ιδιαίτερα, τις ακόλουθες προϋποθέσεις: 
α) ο συγκεκριμένος αερολιμένας ή σύστημα αερολιμένων 
πρέπει να διαθέτει επαρκείς εγκαταστάσεις για την εξυ­
πηρέτηση της γραμμής" 
6) τα αεροναυτιλιακά βοηθήματα πρέπει να είναι επαρκή 
για την εξυπηρέτηση της γραμμής. 
2. Όταν δεν πληρούνται οι όροι της παραγράφου 1, ένα 
κράτος μέλος μπορεί, χωρίς να εισάγει διακρίσεις, να επι­
βάλλει όρους, να περιορίζει ή να αρνείται την άσκηση των 
μεταφορικών δικαιωμάτων. Προτού λάβει ένα τέτοιο μέτρο, 
ενημερώνει την Επιτροπή και της παρουσιάζει όλες τις απα­
ραίτητες πληροφορίες. Η Επιτροπή εξετάζει την κατάσταση 
και εντός δύο μηνών αποφασίζει κατά πόσο το κράτος 
μέλος πρέπει να λάβει το μέτρο αυτό. 
Καθορισμός ναύλων 
'Αρ&ρο 8 
1. Οι κοινοτικοί αερομεταφορείς δημοσιεύουν όλους τους 
εφαρμοζόμενους ναύλους φορτίου. 
2. Οι αερομεταφορείς που εκτελούν μεταφορές φορτίου, 
ή μεταφορές φορτίου σε συνδυασμό με επιβάτες στο εσωτε­
ρικό της Κοινότητας, ενημερώνουν στα ενδιαφερόμενα 
κράτη τους ναύλους που εφαρμόζουν για τη μεταφορά φορ­
τίου ή/και ταχυδρομείου ανάλογα με τον αερολιμένα, 
30 ημέρες πριν τεθούν σε ισχύ. 
3. Το ενδιαφερόμενο κράτος, ή κράτη, κοινοποιεί στην 
Επιτροπή εντός 14 ημερών από τη λήψη των πληροφοριών 
από τους αερομεταφορείς, κατά πόσο θεωρείται ότι ένας 
συγκεκριμένος ναύλος φορτίου δεν έχει αρκετό περιθώριο 
ώστε να εξασφαλίζονται ικανοποιητικού επιπέδου τεχνικές 
προδιαγραφές και προδιαγραφές ασφαλείας. Ειδικότερα, το 
ενδιαφερόμενο κράτος, ή κράτη, εξετάζουν λεπτομερώς τους 
ναύλους φορτίου που είναι κατά 20 ο/ο χαμηλότεροι από 
τους αντίστοιχους ναύλους που ίσχυαν την αντίστοιχη 
προηγούμενη περίοδο. 
4. Η Επιτροπή μπορεί να διατυπώσει αντιρρήσεις για ναύ­
λους φορτίου που της κοινοποιήθηκαν έως επτά ημέρες πριν 
από την προβλεπόμενη ημέρα εφαρμογής τους. Σε περί­
πτωση που δεν υπάρξει τέτοια δήλωση, οι ναύλοι φορτίου 
μπορούν να ισχύουν εις το εξής. 
Τελική διάταξη 
Άρ&ρο 9 
Ο παρών κανονισμός τίθεται σε ισχύ την 1η Ιουλίου 1990. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.